ხორხების მღვიმე

ხორხების მღვიმე, ხორხების საყინულე — ყინულოვანი მღვიმე საქართველოში, თეთრიწყაროს მუნიციპალიტეტში. მდებარეობს ბედენის ლავური პლატოს სამხრეთ კიდეზე, მდინარე კლდეისისწყლის ზემო აუზში, ზღვის დონიდან 1400 მ სიმაღლეზე. გამომუშავებულია დიაბაზულ ლავებში. მღვიმეს საფეხურებრივი ფსკერი აქვს. საერთო სიღრმე 14 მ.კობა ხარაძე. საქართველოს ბუნების ფენომენები. თბ, 2014., გვ., 102–103

ზაფხულში რამდენიმე შახტში ჩნდება მცირე ყინულის ფენა. 30 მ სიმაღლის დოლერიტული კედლის სამხრეთ ძირში, ადგილი ირგვლივ, 40 მ რადიუსით მოვაკებულია, რომელზედაც მიმოფანტულია დოლერიტის ჩამონგრეული ნაშალი მასალა. ლავური ღვარის ქვიან ზედაპირში იხსნება ხვრელები, რომლებშიც ადამიანს ჩასვლა შეუძლია.

ხვრელები ლავაში გაჩენილია ტექტონიკური და, ალბათ, გრავიტაციული პროცესების შედეგად. ერთ-ერთი მათგანი 12 მ სიღრმის მქონე საფეხურებიანი გვირაბია, რომლის კედლებზე და ფსკერზე ზაფხულობით შეიძლება ბროლივით გამჭვირვალე ყინულის ნახვა. ყინული სხვა ხვრელებშიც ჩნდება. განსაკუთრებით უხვად ყინული ცხელ ზაფხულში წარმოიქმნება.

ზამთრობით ყინული დნება და რამდენიმე მეტრის დაშორებით დასაბამს აძლევს თბილ წყაროს. მღვიმეში წარმოქმნილ ყინულს ადამიანები, სამეურნეო თვალსაზრისით, უხსოვარი დროიდან იყენებდნენ. ვახუშტის ეპოქასთან შედარებით, ამჟამად ყინული აქ ნაკლები რაოდენობით არის. იქვე შემონახულია დიდრონი ქვებით ტლანქად ნაგები გვირაბისებური სიღრუე, რომელიც, ალბათ, საიდუმლო სალოცავს წარმოადგენდა მტრის შემოსევების დროს.„საქართველოს სსრ წითელი წიგნი“, გამომცემლობა «საბჭოთა საქართველო», თბ., 1982. გვ. 190–191 1991 წლამდე, მღვიმის მიჯნაზე, სოფელ პატარა კლდეისში ცხოვრობდა მოსახლეობა. ამჟამად აქ მხოლოდ ნასახლარებია.

ხორხების მღვიმე პირველადლევან მარუაშვილი. მღვიმეთმცოდნეობის საფუძვლები, თბ., 1973, გვ. 218 აღწერა ვახუშტი ბატონიშვილმა „საქართველოს გეოგრაფიულ აღწერაში“:ვახუშტი ბატონიშვილი. საქართველოს გეოგრაფია. რედაქცია გ. ჯანაშვილისა. თფილისი, 1904

სქოლიო

კატეგორია:ქვემო ქართლის მხარის მღვიმეები